किन्तु बडे-बडे योजना विशेषज्ञों के होने के बावजूद भी व्यवसाय तथा कारोबार अपेक्षित प्रगति नही कर पाता है। तथा कभी-कभी तो व्यवसायी दुर्भाग्य के ऐसे अन्धे गर्त में पहुँच जाता है जहाँ से निकलना उसके लिए संभव नहीं होता है। कभी-कभी तो व्यवसाय में अनेक परेशानियाँ जैसे, मशीनों की टूट-फूट, कर्मचारियों का भाग जाना, वित्तिय सहायता का बंद हो जाना, बाहरी कर्जों का बढ़ना माल या कन्साईनमेंट का रिजेक्ट हो जाना, स्टाफ का रूक जाना आदि। हानि इतनी अधिक बढ़ जाती है कि या तो व्यवसाय को बंद करना पढ़ता है अथवा हानि और कर्ज से पीडि़त व्यवसाय स्वामी कभी-कभी तो आत्महत्या तक के लिए सोचने लगता है। अब सवाल यह उठता है कि धन, योजना, श्रम, भूमि,उद्यम होने के बावजूद भी अमुक व्यवसाय क्यों नहीं चल सका इसका सीधा तथा सरल उत्तर है की व्यवसाय स्थल का वास्तु व्यवसाय के अनुकूल न था। इसलिए व्यवसाय से सम्बन्धित किये गये सभी कार्य का परिणाम शून्य हो गया। इसलिए किसी भी नये उद्योग, व्यापार को प्रारम्भ करने से पूर्व वहाँ के वास्तु पर पर्याप्त ध्यान देना चाहिए।